title: Regolament ta’ Implimentazzjoni tal-Kummissjoni (UE) Nru 79/2012 tal- 31 ta’ Jannar 2012 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament tal-Kunsill (UE) Nru 904/2010 dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjudtax

text:
               1.2.2012

               MT

               Il-Ġurnal Uffiċjali tal-Unjoni Ewropea

               L 29/13

         REGOLAMENT TA’ IMPLIMENTAZZJONI TAL-KUMMISSJONI (UE) Nru 79/2012
   tal-31 ta’ Jannar 2012
   li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament tal-Kunsill (UE) Nru 904/2010 dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjudtax
   (riformulazzjoni)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (UE) Nru 904/2010 tas-7 ta’ Ottubru 2010 dwar il-koperazzjoni amministrattiva l-ġlieda kontra l-frodi fil-qasam tat-taxxa fuq il-valur miżjud (1) u, b’mod partikolari, l-Artikoli 14, 32, 48, 49 u 51(1) tiegħu,
   Billi:

               (1)

               Sabiex l-istrumenti għall-ġlieda kontra l-frodi jitjiebu u jiġu ssupplimentati, ir-Regolament tal-Kunsill (KE) Nru 1798/2003 tas-7 ta’ Ottubru 2003 dwar il-kooperazzjoni amministrattiva fil-qasam tat-taxxa fuq il-valur miżjud u li jħassar ir-Regolament (KEE) Nru 218/92 (2) ġie riformulat u rrevokat mir-Regolament (UE) Nru 904/2010. Ir-regoli kif jidhru fir-Regolament (UE) Nru 904/2010 għandhom jiġu riflessi fil-livell tal-atti li jimplimentaw ir-Regolament (UE) Nru 904/2010.

               (2)

               Ir-Regolament tal-Kummissjoni (KE) Nru 1925/2004 tad-29 t’Ottubru 2004 li jistabbilixxi regoli dettaljati biex ikunu implementati xi dispożizzjonijiet tar-Regolament tal-Kunsill (KE) Nru 1798/2003 dwar il-kooperazzjoni amministrattiva fil-qasam tat-taxxa fuq il-valur miżjud (3) ġie emendat b’mod sostanzjali. Peress li għandhom isiru aktar emendi wara l-adozzjoni tar-Regolament (UE) Nru 904/2010 u sabiex ikun hemm sett wieħed ta’ regoli dwar l-iskambju ta’ informazzjoni, dan għandu jitfassal mill-ġdid fl-interess taċ-ċarezza flimkien mar-Regolament tal-Kummissjoni (KE) Nru 1174/2009 tat-30 ta’ Novembru 2009 li jistabbilixxi r-regoli ta’ implimentazzjoni tal-Artikoli 34a u 37 tar-Regolament tal-Kunsill (KE) Nru 1798/2003 dwar ir-rifużjoni tat-taxxa fuq il-valur miżjud taħt id-Direttiva tal-Kunsill 2008/9/KE (4).

               (3)

               Sabiex jiġi ffaċilitat l-iskambju ta’ informazzjoni bejn l-Istati Membri huwa neċessarju li jiġu speċifikati l-kategoriji preċiżi ta’ informazzjoni li għandha tiġi skambjata mingħajr talba mill-qabel, kif ukoll il-frekwenza li biha għandhom isiru dawn l-iskambji, u l-arranġamenti prattiċi relevanti. Safejn l-Istati Membri jkollhom l-intenzjoni li jżommu lura minn skambji bħal dawn, huma għandhom jinnotifikaw lill-Kummissjoni skont l-Artikolu 14(1) tar-Regolament (UE) Nru 904/2010.

               (4)

               Skont l-Artikolu 51 tar-Regolament (UE) Nru 904/2010 għandha tiġi kkomunikata informazzjoni bejn l-awtoritajiet tat-taxxa, kemm jista’ jkun b’mezzi elettroniċi. Konsegwentement, għandhom jiġu stabbiliti l-arranġamenti prattiċi u d-dettalji tekniċi.

               (5)

               Għandhom jiġu stabbiliti arranġamenti prattiċi għall-għoti ta’ informazzjoni relatata mar-regoli ta’ fatturar, ir-rati ta’ taxxa fuq il-valur miżjud (VAT) applikabbli fil-kuntest tal-iskemi speċjali applikabbli għall-persuni taxxabbli mhux stabbiliti u l-informazzjoni kkodifikata b’mod elettroniku addizzjonali li hija msemmija fl-Artikolu 9(2) tad-Direttiva tal-Kunsill 2008/9/KE tat-12 ta’ Frar 2008 li tistabbilixxi regoli dettaljati għar-rifużjoni tat-taxxa fuq il-valur miżjud, prevista fid-Direttiva 2006/112/KE, għal persuni taxxabbli mhux stabbiliti fl-Istat Membru tar-rifużjoni iżda stabbiliti fi Stat Membru ieħor (5).

               (6)

               Sabiex jiġi żgurat li l-Istati Membri jistgħu jagħmlu użu b’mod effettiv mill-possibiltajiet li jkollhom l-informazzjoni prevista minn ċerti dispożizzjonijiet tad-Direttiva 2008/9/KE, huwa neċessarju li jiġu speċifikati il-kodiċi armonizzati relevanti li għandhom jiġu applikati waqt l-iskambju tal-informazzjoni relevanti, inklużi l-mezzi li bihom tali skambju għandu jseħħ, skont ir-Regolament (UE) Nru 904/2010.

               (7)

               L-Artikolu 9(2) tad-Direttiva 2008/9/KE jipprevedi li l-Istat Membru tar-rimborż jista’ jobbliga lill-applikant biex jipprovdi informazzjoni kodifikata elettronika addizzjonali li tissupplimenta l-kodiċi stabbiliti fl-Artikolu 9(1) tad-Direttiva 2008/9/KE, sal-punt li tali informazzjoni hija meħtieġa minħabba xi restrizzjoni dwar id-dritt tat-tnaqqis taħt id-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni tat-taxxa fuq il-valur miżjud (6), jew għall-implimentazzjoni ta’ deroga li jikseb Stat Membru tar-rimborż taħt l-Artikoli 395 jew 396 ta’ dik id-Direttiva.

               (8)

               Skont l-Artikolu 48 (2) tar-Regolament (UE) Nru 904/2010, l-awtoritajiet kompetenti tal-Istat Membru tar-rimborż għandhom jinformaw elettronikament lill-awtoritajiet kompetenti tal-Istati Membri l-oħra b’kull informazzjoni li jridu jipprovdu taħt l-Artikolu 9(2) tad-Direttiva 2008/9/KE.

               (9)

               Għal dan il-għan, id-dettalji tekniċi għat-trażmissjoni tal-informazzjoni addizzjonali meħtieġa mill-Istati Membri taħt l-Artikolu 9(2) tad-Direttiva 2008/9/KE għandhom jiġu determinati. B’mod partikolari għandhom jiġu speċifikati l-kodiċi użati għat-trażmissjoni ta’ din l-informazzjoni. Il-kodiċi stabbiliti fl-Anness III għal dan ir-Regolament ġew żviluppati mill-Kumitat Permanenti dwar il-Kooperazzjoni Amministrattiva (SCAC) fuq il-bażi tal-informazzjoni meħtieġa mill-Istati Membri għall-fini tal-applikar tal-Artikolu 9(2) tad-Direttiva 2008/9/KE.

               (10)

               L-applikanti jistgħu jkunu obbligati skont l-Artikolu 11 tad-Direttiva 2008/9/KE li jipprovdu deskrizzjoni tal-attività ta’ negozju tagħhom bl-użu tal-kodiċi armonizzati. Għal dan il-għan, il-kodiċi użati komunement previsti fl-Artikolu 2(1)(d) tar-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni tal-istatistika tal-attivitajiet ekonomiċi NACE Reviżjoni 2 u r-Regolament tal-Kunsill (KEE) Nru 3037/90 li jemendah kif ukoll ċerti regolamenti tal-KE dwar oqsma speċifiċi tal-istatistika (7), għandhom jiġu użati.

               (11)

               L-Artikolu 25 tar-Regolament (UE) Nru 904/2010 jiddikjara li l-awtorità li ssirilha t-talba, fuq talba tal-awtorità li tagħmel it-talba, għandha tinnotifika d-destinatarju bl-istrumenti u deċiżjonijiet kollha li joħorġu mill-awtoritajiet amministrattivi u li jirrigwardaw l-applikazzjoni tal-leġiżlazzjoni tal-VAT fl-Istat Membru li fih hija stabbilita l-awtorità li tagħmel it-talba.

               (12)

               Fejn Stat Membru tar-rifużjoni jitlob l-Istat Membru tal-istabbiliment biex jinnotifika lill-applikant bid-deċiżjonijiet u l-istrumenti tiegħu għall-fini tal-applikazzjoni tad-Direttiva 2008/9/KE, għal raġunijiet ta’ ħarsien tad-dejta, għandu jkun possibbli li tali notifika ssir permezz tan-netwerk tal-komunikazzjoni komuni/l-interface ta’ sistema komuni (CCN/CSI) kif definit fl-Artikolu 2(1)(q) tar-Regolament (UE) Nru 904/2010.

               (13)

               Għandhom jiġu stabbiliti regoli li jimplimentaw, inter alia, l-Artikolu 48 tar- Regolament (UE) Nru 904/2010 dwar l-introduzzjoni ta’ arranġamenti amministrattivi ta’ koperazzjoni u l-iskambju ta’ informazzjoni fir-rigward tar-regoli li jikkonċernaw il-post tal-forniment ta’ servizzi, l-iskemi speċjali u l-proċedura ta’ rifużjoni ta’ taxxa fuq il-valur miżjud.

               (14)

               Finalment, huwa neċessarju li tiġi stabbilita lista tad-dejta statistika meħtieġa għall-evalwazzjoni tar-Regolament (UE) Nru 904/2010.

               (15)

               Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Kooperazzjoni Amministrattiva,

         ADOTTAT DAN IR-REGOLAMENT:
   Artikolu 1
   Suġġett
   Dan ir-Regolament jistabbilixxi regoli ddettaljati għall-implimentazzjoni tal-Artikoli 14, 32, 48, 49 u 51(1) tar-Regolament (UE) Nru 904/2010.
   Artikolu 2
   Kategoriji ta’ informazzjoni li għandhom jiġu skambjati mingħajr talba minn qabel
   Il-kategoriji ta’ informazzjonisoġġetti għal skambju awtomatiku, konformi mal-Artikolu 13 tar-Regolament (UE) Nru 904/2010, għandhom ikunu dawn li ġejjin:

               (1)

               informazzjoni dwar negozjanti mhux stabbiliti;

               (2)

               informazzjoni dwar mezzi ta’ trasport ġodda.

         Artikolu 3
   Subkategoriji ta’ informazzjoni li għandhom jiġu skambjati mingħajr talba minn qabel
   1.   Fir-rigward ta’ negozjanti mhux stabbiliti l-informazzjoni soġġetta għal skambju awtomatiku għandha tkun din li ġejja:

               (a)

               informazzjoni dwar l-allokazzjoni ta’ numri ta’ identifikazzjoni tal-VAT lil persuni taxxabbli stabbiliti fi Stat Membru ieħor;

               (b)

               informazzjoni dwar rifużjonijiet tal-VAT lil persuni taxxabbli mhux stabbiliti fl-Istat Membru tar-rifużjoni iżda stabbiliti fi Stat Membru ieħor skont id-Direttiva tal-Kunsill 2008/9/KE.

         2.   Fir-rigward ta’ mezzi ġodda ta’ trasport, l-informazzjoni soġġetta għal skambju awtomatiku għandha tkun din li ġejja:

               (a)

               informazzjoni dwar provvisti eżentati konformi mal-Artikolu 138(2)(a) tad-Direttiva 2006/112/KE, ta’ mezzi ta’ trasport ġodda kif definiti fl-Artikolu 2(2), (a) u (b)ta’ din id-Direttiva, minn persuni meqjusa bħala persuni taxxabbli skont l-Artikolu 9(2) ta’ dik id-Direttiva li huma identifikati għall-finijiet tal-VAT;

               (b)

               informazzjoni dwar provvisti eżentati skont l-Artikolu 138(2)(a) tad-Direttiva 2006/112/KE, ta’ bastimenti u inġenji tal-ajru ġodda kif definiti fl-Artikolu 2(2), (a) u (b)ta’ din id-Direttiva, minn persuni taxxabbli identifikati għall-finijiet tal-VAT, minbarra dawk li ssir referenza għalihom fil-punt (a), lil persuni mhux identifikati għal finijiet ta’ VAT;

               (c)

               informazzjoni dwar provvisti eżentati skont l-Artikolu 138(2)(a) tad-Direttiva 2006/112/KE, ta’ vetturi tal-art ġodda b’magna kif iddefiniti fl-Artikolu 2(2), (a) u (b) ta’ din id-Direttiva, minn persuni taxxabbli identifikati għall-finijiet tal-VAT, minbarra dawk imsemmija fil-punt (a), għal persuni mhux identifikati għal finijiet ta’ VAT.

         Artikolu 4
   Notifikazzjoni ta’ astensjoni minn parteċipazzjoni fl-iskambju ta’ informazzjoni mingħajr talba minn qabel
   Sal-20 ta’ Mejju 2012 kull Stat Membru għandu jinnotifika lill-Kummissjoni bil-miktub bid-deċiżjoni tiegħu, meħuda b’mod konformi mat-tieni subparagrafu tal-Artikolu 14(1) tar-Regolament (UE) Nru 904/2010, dwar jekk huwiex ser jastjeni milli jieħu sehem fl- iskambju awtomatiku ta’ kategorija jew subkategorija waħda jew aktar ta’ informazzjoni msemmija fl-Artikoli 2 u 3 ta’ dan ir-Regolament. Il-Kummissjoni għandha tinforma lill-Istati Membri l-oħra kif suppost dwar il-kategoriji li għalihom Stat Membru jkun astjena.
   Artikolu 5
   Frekwenza tat-trażmissjoni tal-informazzjoni
   F’każijiet fejn tintuża sistema ta’ skambju awtomatiku, informazzjoni dwar il-kategoriji u subkategoriji msemmija rispettivament fl-Artikoli 2 u 3 għandha tiġi pprovduta malli ssir disponibbli, u fi kwalunkwe każ fi żmien tliet xhur mit-tmiem tat-trimestru kalendarju li matulu dik l-informazzjoni tkun saret disponibbli.
   Artikolu 6
   Trażmissjoni ta’ komunikazzjonijiet
   1.   Informazzjoni kkomunikata skontir-Regolament (UE) Nru 904/2010 għandha, safejn ikun possibbli, tintbagħat biss b’mezzi elettroniċi permezz tan-netwerk CCN/CSI, bl-eċċezzjoni ta’ dawn li ġejjin:

               (a)

               it-talba għal notifikazzjoni msemmija fl-Artikolu 25 tar-Regolament (UE) Nru 904/2010 u l-istrument jew deċiżjoni li tagħhom tintalab in-notifikazzjoni;

               (b)

               dokumenti oriġinali pprovduti skont l-Artikolu 9 tar-Regolament (UE) Nru 904/2010.

         2.   L-awtoritajiet kompetenti tal-Istati Membri jistgħu jaqblu li jikkomunikaw l-informazzjoni li ssir referenza għaliha fil-punti (a) u (b) tal-paragrafu 1 b’mezzi elettroniċi.
   Artikolu 7
   Informazzjoni lil persuni taxxabbli
   1.   L-Istati Membri għandhom jipprovdu d-dettalji dwar il-fatturar imniżżel fl-Anness I ta’ dan ir-Regolament skont l-Artikolu 32 tar-Regolament (UE) Nru 904/2010 permezz tal-web portal stabbilit mill-Kummissjoni.
   2.   Il-Kummissjoni għandha tpoġġi il-web portal imsemmi fil-paragrafu 1 għad-dispożizzjoni ta’ dawk l-Istati Membri li jagħżlu li jippubblikaw l-informazzjoni addizzjonali li ġejja:

               (a)

               l-informazzjoni dwar il-ħażna tal-fatturi mniżżla fl-Anness II;

               (b)

               l-informazzjoni addizzjonali kkodifikata b’mod elettroniku meħtieġa mill-Istati Membri skont l-Artikolu 9(2) tad-Direttiva 2008/9/KE;

               (c)

               sal-31 ta’ Diċembru 2014, ir-rata standard tat-taxxa msemmija fit-tieni paragrafu tal-Artikolu 42 tar-Regolament (UE) Nru 904/2010;

               (d)

               mill-1 ta’ Jannar 2015, ir-rata tat-taxxa applikabbli għal provvisti ta’ servizzi ta’ telekomunikazzjoni, servizzi ta’ xandir u servizzi fornuti b’mezzi elettroniċi msemmija fit-tieni paragrafu tal-Artikolu 47 tar-Regolament (UE) Nru 904/2010.

         Artikolu 8
   Informazzjoni skambjata fil-qafas ta’ rifużjoni tal-VAT
   Meta Stat Membru ta’ rifużjoni jinnotifika Stati Membri oħra li jeħtieġ informazzjoni addizzjonali kodifikata elettronikament kif previst fl-Artikolu 9(2) tad-Direttiva 2008/9/KE, il-kodiċi speċifikati fl-Anness III għal dan ir-Regolament għandhom jiġu użati għall-għanijiet tat-trażmissjoni ta’ din l-informazzjoni.
   Artikolu 9
   Deskrizzjoni relatata mal-attività ta’ negozju skambjata fil-qafas ta’ rifużjoni tal-VAT
   Fejn Stat Membru tar-rifużjoni jeħtieġ deskrizzjoni tal-attività tan-negozju tal-applikant kif previst fl-Artikolu 11 tad-Direttiva 2008/9/KE, tali informazzjoni għandha tingħata fir-raba’ livell tal-kodiċi NACE Rev. 2, kif previst fl-Artikolu 2(1)(d) tar-Regolament (KE) Nru 1893/2006.
   Artikolu 10
   Notifikazzjoni ta’ strumenti u deċiżjonijiet relatati ma’ rifużjoni tal-VAT
   Meta Stat Membru tar-rifużjoni jitlob Stat Membru tal-istabbiliment ta’ destinatarju biex jinnotifika strumenti u deċiżjonijiet relatati ma’ refużjoni taħt id-Direttiva 2008/9/KE lid-destinatarju, din it-talba ta’ notifika tista’ tintbagħat permezz tan-netwerk CCN/CSI kif definit fl-Artikolu 2(1)(q) tar-Regolament (UE) Nru 904/2010.
   Artikolu 11
   Dejta statistika
   Il-lista ta’ dejta statistika msemmija fl-Artikolu 49(3) tar-Regolament (UE) Nru 904/2010 hija stabbilita fl-Anness IV.
   Kull Stat Membru għandu, qabel it-30 ta’ April ta’ kull senab’mezzi elettroniċi, jikkomunika lill-Kummissjoni id-dejta statistika imsemmija fl-ewwel paragrafu, permezz tal-mudell stabbilit fl- Anness IV.
   Artikolu 12
   Komunikazzjoni ta’ miżuri nazzjonali
   L-Istati Membri għandhom jikkomunikaw lill-Kummissjoni t-test ta’ kull liġi, regolament jew dispożizzjonijiet amministrattivi li huma japplikaw fil-qasam kopert b’dan ir-Regolament.
   Il-Kummissjoni għandha tikkomunika dawn il-miżuri lill-Istati Membri l-oħrajn.
   Artikolu 13
   Revoka
   Ir-Regolamenti (KE) Nru 1925/2004 u (KE) Nru 1174/2009 huma rrevokati.
   Referenzi għar-Regolamenti rrevokati għandhom jiġu interpretati bala referenzi għal dan ir-Regolament u għandhom jinqraw b’mod konformi mat-tabella ta’ korrelazzjoni fl-Anness VI.
   Artikolu 14
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jkun vinkolanti fl-intier tiegħu u direttament applikabbli fl-Istati Membri kollha.
      Magħmul fi Brussell, il-31 ta’ Jannar 2012.

            Għall-Kummissjoni

            Il-President

         José Manuel BARROSO

      (1)  ĠU L 268, 12.10.2010, p. 1.

      (2)  ĠU L 264, 15.10.2003, p. 1.

      (3)  ĠU L 331, 5.11.2004, p. 13.

      (4)  ĠU L 314, 1.12.2009, p. 50.

      (5)  ĠU L 44, 20.2.2008, p. 23.

      (6)  ĠU L 347, 11.12.2006, p. 1.

      (7)  ĠU L 393, 30.12.2006, p. 1.

      ANNESS I

         Id-dettalji dwar il-fatturar skont l-Artikolu 32 tar-Regolament (UE) Nru 904/2010

      1.   Ħruġ ta’ fatturi

      Artikolu 221(1) tad-Direttiva 2006/112/KE — opzjoni li tirrikjedi li jinħarġu l-fatturi

                  M1.

                  F’liema ċirkostanzi oħra jeħtieġ li jinħarġu l-fatturi?

                  M2.

                  Jekk meħtieġ, il-fatturi jridu jkunu fatturi simplifikati jew fatturi sħaħ?

            Artikolu 221(2) tad-Direttiva 2006/112/KE — opzjoni għall-fatturi għas-servizzi ta’ assigurazzjoni u finanzjarji eżenti

                  M3.

                  Għal servizzi eżentati ta’ assigurazzjoni u finanzjarji, jeħtieġ li tinħareġ fattura?

                  M4.

                  Jekk iva, il-fattura trid tkun fattura simplifikata jew sħiħa?

            Artikolu 221(3) tad-Direttiva 2006/112/KE — opzjoni li ma teħtieġx fattura għal provvisti eżentati

                  M5.

                  Liema provvisti eżentati, jekk hemm, ma jeħtiġux il-ħruġ ta’ fattura?

            2.   Żmien ta’ ħruġ ta’ fattura

      Artikolu 222 tad-Direttiva 2006/112/KE — għażla li timponi limiti ta’ żmien sa meta għandha tinħareġ fattura.

                  M6.

                  Hemm xi limitu ta’ żmien sa meta jistgħu jinħarġu fatturi oħra li mhumiex għal provvisti intra-Komunitarji jew provvisti transkonfinali ta’ servizzi suġġetti għal reverse charge?

                  M7.

                  Jekk iva, il-fattura sa meta trid tinħareġ?

            3.   Fatturi fil-qosor

      Artikolu 223 tad-Direttiva 2006/112/KE — il-perjodu ta’ żmien għall-ħruġ ta’ fatturi fil-qosor

                  M8.

                  Jistgħu jinħarġu fatturi fil-qosor għall-provvisti li jsiru suġġett għat-taxxa matul perjodu li hu itwal minn xahar tal-kalendarju? Dan jeskludi provvisti intra-Komunitarji u provvisti transkonfinali ta’ servizzi suġġetti għal reverse charge.

                  M9.

                  Jekk iva, kemm hu twil il-perjodu ta’ żmien?

            4.   Fatturi maħruġa mill-klijent

      Artikolu 224 tad-Direttiva 2006/112/KE — opzjoni għall-fatturi maħruġa mill-klijent li għandhom jinħarġu fl-isem u għan-nom tal-persuna taxxabbli

                  M10.

                  Hemm xi kundizzjoni biex il-fatturi maħruġa mill-klijent ikunu jistgħu jinħarġu fl-isem u għan-nom tal-persuna taxxabbli li tagħmel il-provvista?

            5.   Esternalizzazzjoni ta’ fatturi lil partijiet terzi li mhumiex fl-UE

      Artikolu 225 tad-Direttiva 2006/112/KE — opzoni li timponi kundizzjonijiet fuq partijiet terzi li mhumiex fl-UE li joħorġu fatturi fl-isem il-fornituri tal-UE

                  M11.

                  Hemm xi kundizzjonijiet imposti fuq l-esternalizzazzjoni ta’ fatturi lil partijiet terzi stabbiliti barra l-UE?

                  M12.

                  Jekk iva, x’kundizzjonijiet huma imposti?

            6.   Kontenut tal-fatturi

      Artikolu 227 tad-Direttiva 2006/112/KE — il-ħtieġa li jissemma n-numru tal-identifikazzjoni tal-VAT tal-klijent

                  M13.

                  Minbarra għall-provvisti intra-Komunitarji ta’ prodotti jew provvisti ta’ reverse charge, in-numru tal-identifikazzjoni tal-VAT tal-klijent għandu jitniżżel fuq il-fattura?

                  M14.

                  Jekk iva, f’liema ċirkostanzi n-numru tal-identifikazzjoni tal-VAT tal-klijent għandu jitniżżel fuq il-fattura?

            Artikolu 230 tad-Direttiva 2006/112/KE — il-munita fuq il-fattura tal-VAT

                  M15.

                  Meta l-ammont tal-VAT huwa konvertit għall-munita nazzjonali permezz tar-rata tal-kambju tal-Bank Ċentrali Ewropew, hija meħtieġa notifika?

            Artikolu 239 tad-Direttiva 2006/112/KE — l-użu ta’ numru ta’ referenza tat-taxxa

                  M16.

                  Xorta jinħareġ numru ta’ identifikazzjoni tal-VAT jekk il-fornitur jew il-klijent ma jagħmilx akkwisti intra-Komunitarji, bejgħ mill-bogħod jew provvisti intra-Komunitarji?

            Artikolu 240 tad-Direttiva 2006/112/KE — l-użu ta’ numru ta’ identifikazzjoni tal-VAT u ta’ numru ta’ referenza tat-taxxa

                  M17.

                  Meta jinħarġu kemm in-numru ta’ identifikazzjoni tal-VAT kif ukoll in-numru ta’ referenza tat-taxxa, f’liema ċirkostanza għandu jitniżżel wieħed minnhom jew it-tnejn li huma fuq il-fattura?

            7.   Fatturi elettroniċi u fuq il-karta

      Artikolu 235 tad-Direttiva 2006/112/KE — fatturi elettroniċi maħruġa minn barra l-UE

                  M18.

                  Hemm xi kundizzjonijiet għall-fatturi elettroniċi li jinħarġu minn pajjiż terz?

                  M19.

                  Jekk iva, x’inhuma dawn il-kundizzjonijiet?

            8.   Fatturi simplifikati

      Artikolu 238 tad-Direttiva 2006/112/KE — l-użu ta’ fatturi simplifikati

                  M20.

                  F’liema ċirkostanzi l-fatturi simplifikati huma permessi?

            Artikolu 226b tad-Direttiva 2006/112/KE — id-dettalji meħtieġa fuq fattura simplifikata

                  M21.

                  X’dettalji jridu jitniżżlu fuq fattura simplifikata?

      ANNESS II

         L-informazzjoni dwar il-ħażna ta’ fatturi li l-Istati Membri jistgħu jipprovdu permezz tal-web portal

      Artikolu 245 tad-Direttiva 2006/112/KE — il-post tal-ħażna

                  M1.

                  Jekk il-post tal-ħażna jinsab barra l-Istat Membru, in-notifika tal-post tal-ħażna hija meħtieġa?

                  M2.

                  Jekk iva, kif għandha ssir din in-notifika?

                  M3.

                  Il-fatturi fuq il-karta jistgħu jinħażnu barra l-Istat Membru?

            Artikolu 247(1) tad-Direttiva 2006/112/KE — il-perjodu ta’ ħażna

                  M4.

                  X’inhuma l-perjodi ta’ ħażna għall-fatturi?

            Artikolu 247(2) tad-Direttiva 2006/112/KE — il-forma ta’ ħażna

                  M5.

                  Il-fatturi fuq karta jistgħu jinħażnu elettronikament?

                  M6.

                  Il-fatturi elettroniċi jistgħu jinħażnu fil-forma ta’ karta?

                  M7.

                  Id-dejta li tiggarantixxi l-awtentiċità tal-oriġini u l-integrità tal-kontenut tal-fatturi maħżuna elettronikament, għandha tinżamm jekk jintużaw firem elettroniċi jew EDI?

            Artikolu 247(3) tad-Direttiva 2006/112/KE — il-ħażna f’pajjiż terz

                  M8.

                  Il-fatturi jistgħu jinħażnu f’pajjiż terz?

                  M9.

                  Jekk iva, hemm xi kundizzjonijiet?

      ANNESS III

         Kodiċijiet għall-użu fit-trażmissjoni tal-informazzjoni taħt l-Artikolu 48(2) tar-Regolament (UE) Nru 904/2010

                     Il-Kodiċi 1.   Karburant

                              1.1.

                              Karburant għall-mezzi tat-trasport b’massa akbar minn 3 500  kg, apparti mezzi tat-trasport għal passiġġieri bil-ħlas

                              1.1.1.

                              Petrol

                              1.1.2.

                              Diżil

                              1.1.3.

                              LPG

                              1.1.4.

                              Gass Naturali

                              1.1.5.

                              Biokarburant

                              1.2.

                              Karburant għall-mezzi tat-trasport b’massa anqas minn jew ekwivalenti għal 3 500  kg, apparti mezzi tat-trasport għal passiġġieri bil-ħlas

                              1.2.1.

                              Petrol

                              1.2.2.

                              Diżil

                              1.2.3.

                              LPG

                              1.2.4.

                              Gass Naturali

                              1.2.5.

                              Biokarburant

                              1.2.6.

                              Karozzi tal-passiġġieri

                              1.2.7.

                              Vetturi tal-merkanzija

                              1.3.

                              Karburant għall-mezzi tat-trasport għal passiġġieri bil-ħlas

                              1.3.1.

                              Petrol

                              1.3.2.

                              Diżil

                              1.3.3.

                              LPG

                              1.3.4.

                              Gass Naturali

                              1.3.5.

                              Biokarburant

                              1.4.

                              Karburant użat speċifikament fil-vetturi għall-ittestjar

                              1.5.

                              Prodotti taż-żejt użati fil-lubrifikazzjoni ta’ mezzi tat-trasport jew il-magni tagħhom

                              1.6.

                              Karburant mixtri biex jinbiegħ

                              1.7.

                              Karburant għall-mezzi tat-trasport tal-merkanzija

                              1.8.

                              Karburant għall-karozzi tal-passiġġieri jew b’użi varji

                              1.8.1.

                              Użati esklużivament għal skopijiet ta’ negozju

                              1.8.2.

                              Użati parzjalment għat-trasport kummerċjali tal-passiġġieri, tagħlim tas-sewqan jew għall-kiri

                              1.8.3.

                              Użati parzjalment għal skopijiet apparti dawk f’1.8.2

                              1.9.

                              Karburant użat għall-muturi, karavannijiet u bastimenti għal skopijiet ta’ rikreazzjoni jew sport u inġenji tal-ajru b’massa ta’ anqas minn 1 550  kg

                              1.9.1.

                              Użati għat-trasport kummerċjali tal-passiġġieri, it-tagħlim tas-sewqan jew għall-kiri

                              1.9.2.

                              Użati għal skopijiet ta’ negozju

                              1.10.

                              Karburant għal magni u tratturi agrikoli

                              1.10.1.

                              Petrol

                              1.10.2.

                              Diżil

                              1.10.3.

                              LPG

                              1.10.4.

                              Gass Naturali

                              1.10.5.

                              Biokarburant

                              1.11.

                              Karburant għall-mezzi tat-trasport tal-passiġġieri b’anqas minn 9 postijiet u karozzi tal-kiri

                              1.11.1.

                              Petrol

                              1.11.2.

                              Dijżil

                              1.11.3.

                              LPG

                              1.11.4.

                              Gass Naturali

                              1.11.5.

                              Biokarburant

                              1.12.

                              Karburant għall-mezzi tat-trasport tal-passiġġieri apparti 1.8 u 1.9

                              1.13.

                              Karburant għall-mezzi tat-trasport li għalihom ma teżisti ebda restrizzjoni fuq id-dritt tat-tnaqqis

                              1.14.

                              Karburant għall-mezzi tat-trasport li għalihom hemm restrizzjoni fuq id-dritt tat-tnaqqis.

                     Il-Kodiċi 2.   Il-kiri tal-mezzi tat-trasport

                              2.1.

                              Kiri ta’ mezzi tat-trasport b’massa akbar minn 3 500  kg, apparti mezzi tat-trasport għal passiġġieri bil-ħlas

                              2.2.

                              Kiri tal-mezzi tat-trasport b’massa anqas minn jew ekwivalenti għal 3 500  kg, apparti mezzi tat-trasport għal passiġġieri bil-ħlas

                              2.2.1.

                              Għal perjodu kontinwu li jaqbeż is-6 xhur

                              2.2.2.

                              Għal perjodu kontinwu ekwivalenti għal jew li ma jaqbiżx is-6 xhur

                              2.2.3.

                              Karozzi tal-passiġġieri

                              2.2.4.

                              Vetturi tal-merkanzija

                              2.3.

                              Kiri ta’ mezzi tat-trasport għal passiġġieri bil-ħlas

                              2.3.1.

                              Għal perjodu kontinwu li jaqbeż is-6 xhur

                              2.3.2.

                              Għal perjodu kontinwu ekwivalenti għal jew li ma jaqbiżx is-6 xhur

                              2.4.

                              Kiri ta’ mezzi għat-trasport tal-merkanzija

                              2.5.

                              Kiri ta’ karozzi tal-passiġġieri jew b’użi varji

                              2.5.1.

                              Użati esklużivament għal skopijiet ta’ negozju

                              2.5.2.

                              Użati parzjalment għat-trasport kummerċjali tal-passiġġieri jew għat-tagħlim tas-sewqan

                              2.5.3.

                              Użati parzjalment għal skopijiet apparti dawk f’2.5.2

                              2.6.

                              Kiri ta’ muturi, karavannijiet u bastimenti għal skopijiet ta’ rikreazzjoni jew sport u inġenji tal-ajru b’massa ta’ anqas minn 1 550  kg

                              2.6.1.

                              Użati għat-trasport ta’ passiġġieri kummerċjali jew tagħlim tas-sewqan

                              2.6.2.

                              Użati għal skopijiet oħra ta’ negozju

                              2.7.

                              Kiri ta’ karozzi tal-passiġġieri li jaqgħu taħt il-kategorija M1

                              2.8.

                              Kiri ta’ mezzi għat-trasport tal-passiġġieri li fihom aktar minn 9 postijiet

                              2.9.

                              Kiri ta’ mezzi għat-trasport tal-passiġġieri li fihom anqas minn 9 postijiet

                              2.9.1.

                              Użati għal operazzjonijiet kummerċjali

                              2.9.2.

                              Użati għal operazzjonijiet apparti dawk kummerċjali

                              2.10.

                              Kiri ta’ mezzi tat-trasport li għalihom ma teżisti ebda restrizzjoni fuq id-dritt tat-tnaqqis

                              2.11.

                              Kiri ta’ mezzi tat-trasport li għalihom hemm restrizzjoni fuq id-dritt tat-tnaqqis.

                              2.12.

                              Kiri ta’ mezzi tat-trasport apparti dawk f’2.5 u 2.6

                     Il-Kodiċi 3.   Infiq relatat ma’ mezzi tat-trasport (minbarra l-merkanzija u s-servizzi msemmija taħt il-kodiċijiet 1 u 2)

                              3.1.

                              Nefqa relatata mal-mezzi tat-trasport b’massa akbar minn 3 500  kg, apparti mezzi tat-trasport għal passiġġieri bil-ħlas

                              3.1.1.

                              Xiri ta’ mezzi tat-trasport b’massa akbar minn 3 500  kg, apparti mezzi tat-trasport għal passiġġieri bil-ħlas

                              3.1.2.

                              Manutenzjoni ta’ mezzi tat-trasport b’massa akbar minn 3 500  kg, apparti mezzi tat-trasport għal passiġġieri bil-ħlas

                              3.1.3.

                              Xiri u installazzjoni ta’ aċċessorji għal mezzi tat-trasport b’massa akbar minn 3 500  kg, apparti mezzi tat-trasport għal passiġġieri bil-ħlas

                              3.1.4.

                              Iggaraxxjar u parkeġġ għal mezzi tat-trasport b’massa akbar minn 3 500  kg, apparti mezzi tat-trasport għal passiġġieri bil-ħlas

                              3.1.5.

                              Infiq ieħor relatat mal-mezzi tat-trasport b’massa akbar minn 3 500  kg, apparti mezzi tat-trasport għal passiġġieri bil-ħlas

                              3.2.

                              Infiq relatat mal-mezzi tat-trasport b’massa anqas minn jew ekwivalenti għal 3 500  kg, apparti mezzi tat-trasport għal passiġġieri bil-ħlas

                              3.2.1.

                              Xiri tal-mezzi tat-trasport b’massa anqas minn jew ekwivalenti għal 3 500  kg, apparti mezzi tat-trasport għal passiġġieri bil-ħlas

                              3.2.2.

                              Manutenzjoni ta’ mezzi tat-trasport b’massa anqas minn jew ekwivalenti għal 3 500  kg, apparti mezzi tat-trasport għal passiġġieri bil-ħlas

                              3.2.3.

                              Xiri u installazzjoni ta’ aċċessorji għal mezzi tat-trasport b’massa anqas jew ekwivalenti għal 3 500  kg, apparti mezzi tat-trasport għal passiġġieri bil-ħlas

                              3.2.4.

                              Iggaraxxjar u parkeġġ għal mezzi tat-trasport b’massa anqas jew ekwivalenti għal 3 500  kg, apparti mezzi tat-trasport għal passiġġieri bil-ħlas

                              3.2.5.

                              Infiq ieħor relatat mal-mezzi tat-trasport b’massa anqas minn jew ekwivalenti għal 3 500  kg, apparti mezzi tat-trasport għal passiġġieri bil-ħlas

                              3.2.6.

                              Karozzi tal-passiġġieri

                              3.2.7.

                              Vetturi tal-merkanzija

                              3.3.

                              Infiq relatat ma’ mezzi tat-trasport għal passiġġieri bil-ħlas

                              3.3.1.

                              Xiri ta’ mezzi tat-trasport għal passiġġieri bil-ħlas

                              3.3.2.

                              Manutenzjoni ta’ mezzi tat-trasport għal passiġġieri bil-ħlas

                              3.3.3.

                              Xiri u installazzjoni ta’ aċċessorji għal mezzi tat-trasport għal passiġġieri bil-ħlas

                              3.3.4.

                              Iggaraxxjar jew parkeġġ ta’ mezzi tat-trasport għal passiġġieri bil-ħlas

                              3.3.5.

                              Infiq ieħor relatat ma’ mezzi tat-trasport għal passiġġieri bil-ħlas

                              3.4.

                              Infiq relatat ma’ mezzi tat-trasport tal-merkanzija

                              3.4.1.

                              Xiri ta’ mezzi tat-trasport tal-merkanzija

                              3.4.2.

                              Manutenzjoni ta’ mezzi tat-trasport tal-merkanzija

                              3.4.3.

                              Iggaraxxjar jew parkeġġ ta’ mezzi tat-trasport tal-merkanzija

                              3.4.4.

                              Infiq ieħor relatat ma’ mezzi tat-trasport tal-merkanzija apparti dawk fi 3.4.1, 3.4.2 u 3.4.3

                              3.5.

                              Manutenzjoni ta’ karozzi tal-passiġġieri jew b’użi varji

                              3.5.1.

                              Użati esklużivament għal skopijiet ta’ negozju

                              3.5.2.

                              Użati parzjalment għat-trasport kummerċjali tal-passiġġieri, tagħlim tas-sewqan jew għall-kiri

                              3.5.3.

                              Użati parzjalment għal skopijiet ta’ negozju apparti dawk fi 3.5.2

                              3.6.

                              Manutenzjoni ta’ muturi, karavannijiet u bastimenti għal skopijiet ta’ rikreazzjoni jew sport u inġenji tal-ajru b’massa ta’ anqas minn 1 550  kg

                              3.6.1.

                              Użati għat-trasport kummerċjali tal-passiġġieri, tagħlim tas-sewqan jew għall-kiri

                              3.6.2.

                              Użati għal skopijiet oħra ta’ negozju

                              3.7.

                              Infiq, apparti manutenzjoni, iggaraxxjar u parkeġġ relatat ma’ karozzi tal-passiġġieri jew b’użi varji

                              3.7.1.

                              Użati esklużivament għal skopijiet ta’ negozju

                              3.7.2.

                              Użati parzjalment għat-trasport kummerċjali tal-passiġġieri, tagħlim tas-sewqan jew għall-kiri

                              3.7.3.

                              Użati parzjalment għal skopijiet apparti dawk fi 3.7.2

                              3.8.

                              Infiq, apparti f’manutenzjoni, iggaraxxjar u parkeġġ relatat ma’ muturi, karavannijiet u bastimenti għal skopijiet ta’ rikreazzjoni jew sport u inġenji tal-ajru b’massa ta’ anqas minn 1 550  kg.

                              3.8.1.

                              Użati għat-trasport kummerċjali tal-passiġġieri, għat-tagħlim tas-sewqan jew għall-bejgħ mill-ġdid

                              3.8.2.

                              Użati għal skopijiet oħra ta’ negozju

                              3.9.

                              Xiri ta’ karozzi tal-passiġġieri li jaqgħu taħt il-kategorija M1

                              3.10.

                              Xiri ta’ aċċessorji għal karozzi tal-passiġġieri taħt il-kategorija M1, inkluż l-armar u l-installazzjoni tagħhom

                              3.11.

                              Infiq relatat mal-mezzi tat-trasport tal-passiġġieri b’aktar minn 9 postijiet jew ma’ mezzi tat-trasport tal-merkanzija

                              3.12.

                              Infiq relatat mal-mezzi tat-trasport tal-passiġġieri b’anqas minn 9 postijiet użati għal operazzjonijiet kummerċjali

                              3.13.

                              Infiq relatat ma’ mezzi tat-trasport li għalihom ma teżisti ebda restrizzjoni fuq id-dritt tat-tnaqqis

                              3.14.

                              Infiq relatat ma’ mezzi tat-trasport li għalihom hemm restrizzjoni fuq id-dritt tat-tnaqqis

                              3.15.

                              Manutenzjoni ta’ mezzi għat-trasport tal-passiġġieri apparti karozzi tal-passiġġieri jew b’użi varji, muturi, karavannijiet u bastimenti għal skopijiet ta’ rikreazzjoni u sport, u inġenji tal-ajru b’massa akbar minn 1 550  kg.

                              3.16.

                              Iggaraxxjar jew parkeġġ ta’ mezzi tat-trasport tal-passiġġieri

                              3.17.

                              Infiq, apparti f’manutenzjoni, iggaraxxjar jew parkeġġ relatat ma’ mezzi tat-trasport apparti dawk ta’ karozzi tal-passiġġieri jew b’użi varji, muturi, karavannijiet u bastimenti għal skopijiet ta’ rikreazzjoni u sport, u inġenji tal-ajru b’massa akbar minn 1 550  kg.

                     Il-Kodiċi 4.   Ħlasijiet għall-użu tat-triq u għall-utent tat-triq

                              4.1.

                              Ħlasijiet għall-użu tat-triq għall-mezzi tat-trasport b’massa akbar minn 3 500  kg, apparti mezzi tat-trasport għal passiġġieri bil-ħlas

                              4.2.

                              Ħlasijiet għall-użu tat-triq għall-mezzi tat-trasport b’massa anqas minn jew ekwivalenti għal 3 500  kg, apparti mezzi tat-trasport għal passiġġieri bil-ħlas

                              4.2.1.

                              Karozzi tal-passiġġieri

                              4.2.2.

                              Vetturi tal-merkanzija

                              4.3.

                              Ħlasijiet għall-użu tat-triq għall-mezzi tat-trasport għal passiġġieri bil-ħlas

                              4.4.

                              Ħlasijiet għall-użu tat-triq għal kull mezz tat-trasport li jaqsam il-Pont Great Belt

                              4.5.

                              Ħlasijiet għall-użu tat-triq għal kull mezz tat-trasport li jaqsam il-Pont Öresund

                              4.6.

                              Ħlasijiet għall-użu tat-triq għal mezzi tat-trasport tal-passiġġieri bil-ħlas li fihom aktar minn 9 postijiet

                              4.7.

                              Ħlasijiet għall-użu tat-triq għal mezzi għat-trasport tal-passiġġieri bil-ħlas li fihom anqas minn 9 postijiet

                              4.8.

                              Ħlasijiet għall-użu tat-triq għal vetturi użati fil-kuntest ta’ konferenza, fiera, wirja jew kungress

                              4.8.1.

                              Għall-organizzatur tal-avveniment

                              4.8.2.

                              Għal parteċipant fl-avveniment, fejn il-ħlas isir direttament lill-organizzatur

                     Il-Kodiċi 5.   Spejjeż ta’ vjaġġar, bħal nollijiet tat-taxi, nollijiet tat-trasport pubbliku

                              5.1.

                              Għall-persuna taxxabbli jew impjegat tal-persuna taxxabbli

                              5.2.

                              Għal persuna oħra apparti l-persuna taxxabbli jew impjegat tal-persuna taxxabbli

                              5.3.

                              Għall-persuna taxxabbli jew impjegat tal-persuna taxxabbli fil-kuntest ta’ konferenza, fiera, wirja jew kungress

                              5.3.1.

                              Għall-organizzatur tal-avveniment

                              5.3.2.

                              Għal parteċipant fl-avveniment, fejn il-ħlas isir direttament lill-organizzatur

                     Il-Kodiċi 6.   Akkomodazzjoni

                              6.1.

                              Infiq fuq akkomodazzjoni għall-persuna taxxabbli jew impjegat tal-persuna taxxabbli

                              6.2.

                              Infiq fuq akkomodazzjoni għall-persuna apparti l-persuna taxxabbli jew impjegat tal-persuna taxxabbli

                              6.3.

                              Infiq fuq akkomodazzjoni għall-persuna taxxabbli jew impjegat tal-persuna taxxabbli jew impjegat tal-persuna taxxabbli li jattendi konferenzi li jikkwalifikaw

                              6.4.

                              Infiq fuq akkomodazzjoni għall-persuna taxxabbli jew impjegat tal-persuna taxxabbli fil-kuntest ta’ konferenza, fiera, wirja jew kungress

                              6.4.1.

                              Għall-organizzatur tal-avveniment

                              6.4.2.

                              Għal parteċipant fl-avveniment, fejn il-ħlas isir direttament lill-organizzatur

                              6.5.

                              Infiq fuq akkomodazzjoni għal impjegat tal-persuna taxxabbli li jġib il-merkanzija jew jipprovdi s-servizzi

                              6.6.

                              Infiq fuq akkomodazzjoni għal forniment li jiġi mibgħut lil ħaddieħor

                              6.7.

                              Infiq fuq akkomodazzjoni apparti dawk f’6.5 jew 6.6

                     Il-Kodiċi 7.   Ikel, xorb u servizzi ta’ ristoranti

                              7.1.

                              Ikel u xorb provdut mil-lukandi, barijiet, ristoranti u boarding houses, inkluż il-kollazzjon

                              7.1.1.

                              Għall-persuna taxxabbli jew impjegat tal-persuna taxxabbli

                              7.1.2.

                              Għall-persuna oħra apparti l-persuna taxxabbli jew impjegat tal-persuna taxxabbli

                              7.2.

                              Ikel u xorb provdut fil-kuntest ta’ konferenza, fiera, wirja jew kungress

                              7.2.1.

                              Għall-organizzatur tal-avveniment

                              7.2.2.

                              Għal parteċipant fl-avveniment, fejn il-ħlas jintalab direttament mill-organizzatur

                              7.3.

                              Ikel u xorb għal impjegat tal-persuna taxxabbli li jġib il-merkanzija jew jipprovdi s-servizzi

                              7.4.

                              Servizzi ta’ ristoranti mixtrija għal forniment li jiġi mibgħut lil ħaddieħor

                              7.5.

                              Xiri ta’ ikel, xorb jew servizzi ta’ ristoranti apparti dawk f’7.2, 7.3 u 7.4

                     Il-Kodiċi 8.   Dħul għal fieri u wirjiet

                              8.1.

                              Għall-persuna taxxabbli jew impjegat tal-persuna taxxabbli

                              8.2.

                              Għall-persuna oħra apparti l-persuna taxxabbli jew impjegat tal-persuna taxxabbli

                     Il-Kodiċi 9.   Infiq għal-lussu u d-divertiment

                              9.1.

                              Xiri ta’ alkoħol

                              9.2.

                              Xiri ta’ tabakk manifatturat

                              9.3.

                              Infiq fuq riċevimenti u divertiment

                              9.3.1.

                              Għal skopijiet ta’ pubbliċità

                              9.3.2.

                              Mhux għal skopijiet ta’ pubbliċità

                              9.4.

                              Infiq fuq manutenzjoni ta’ inġenji għad-divertiment

                              9.5.

                              Infiq fuq opri tal-arti, oġġetti ta’ kollezzjoni u antikitajiet

                              9.6.

                              Infiq għal-lussu u d-divertiment għall-pubbliċità

                              9.7.

                              Infiq għal-lussu u divertiment apparti dawk f’9.1, 9.2 u 9.3

                     Il-Kodiċi 10.   Oħrajn

                              10.1.

                              Għodod

                              10.2.

                              Tiswijiet fil-perjodu tal-garanzija

                              10.3.

                              Servizzi marbuta mal-edukazzjoni

                              10.4.

                              Xogħol fuq proprjetà

                              10.4.1.

                              Xogħol fuq proprjetà immobbli

                              10.4.2.

                              Xogħol fuq proprjetà immobbli użata biex wieħed jgħix fiha

                              10.4.3.

                              Xogħol fuq proprjetà mobbli apparti dawk f’kodiċi 3

                              10.5.

                              Xiri jew kiri ta’ proprjetà

                              10.5.1.

                              Xiri jew kiri ta’ proprjetà immobbli

                              10.5.2.

                              Xiri jew kiri ta’ proprjetà immobbli użata biex wieħed jgħix fiha jew għar-rikreazzjoni.

                              10.5.3.

                              Xiri jew kiri ta’ proprjetà mobbli konnessa ma’ jew użata fi proprjetà immobbli użata biex wieħed jgħix fiha jew għar-rikreazzjoni.

                              10.5.4.

                              Xiri jew kiri ta’ proprjetà mobbli apparti dawk f’kodiċi 2

                              10.6.

                              Forniment ta’ ilma, gass jew elettriku permezz tan-netwerk ta’ distribuzzjoni

                              10.7.

                              Rigali ta’ valur żgħir

                              10.8.

                              Spejjeż relatati mal-uffiċċju

                              10.9.

                              Parteċipazzjoni f’fieri u seminars, edukazzjoni jew taħriġ

                              10.9.1.

                              Fieri

                              10.9.2.

                              Seminars

                              10.9.3.

                              Edukazzjoni

                              10.9.4.

                              Taħriġ

                              10.10.

                              Rata fissa addizzjonali fuq bhejjem u prodotti agrikoli

                              10.11.

                              Infiq fuq posta lejn pajjiżi barra l-UE

                              10.12.

                              Infiq fuq faks u telefown, marbuta mal-akkomodazzjoni

                              10.13.

                              Oġġetti u servizzi mixtrija mill-organizzattur tal-vjaġġ għall-benefiċċju dirett tal-vjaġġatur

                              10.14.

                              Oġġetti mixtrija biex jinbiegħu apparti dawk f’1.6

                              10.15.

                              Servizzi mixtrija biex jinbiegħu apparti dawk f’6.6 u 7.4

                              10.16.

                              Xogħol fuq proprjetà

                              10.16.1.

                              Xogħol fuq proprjetà immobbli użata bħala residenza jew faċilità ta’ rikreazzjoni

                              10.16.2.

                              Xogħol fuq proprjetà immobbli apparti dik f’10.16.1

                              10.16.3.

                              Xogħol fuq proprjetà mobbli konnessa ma’ jew użata fi proprjetà immobbli f’10.16.1

                              10.16.4.

                              Xogħol fuq proprjetà mobbli apparti dik f’10.16.3

                              10.17.

                              Infiq fuq proprjetà

                              10.17.1.

                              Infiq fuq proprjetà immobbli użata biex wieħed jgħix fiha jew għar-rikreazzjoni.

                              10.17.2.

                              Infiq fuq proprjetà immobbli apparti dik f’10.17.1

      ANNESS IV

         Mudell għall-komunikazzjoni mill-Istati Membri lill-Kummissjoni li hemm referenza għalih fl-Artikolu 49(3) tar-Regolament (UE) Nru 904/2010

         Stat Membru:

         Sena:

         Parti A:   Statistiċi skont l-Istat Membru:

                  Artikolu 7 - 12

                  Artikolu 15

                  Artikolu 16

                  Artikolu 25

                  Kaxxa

                  1

                  2

                  3

                  4

                  5

                  6

                  7

                  8

                  9

                  10

                  11

                  12

                  13

                  Talbiet għal informazzjoni rċevuta

                  Talbiet għal informazzjoni mibgħuta

                  Tweġibiet tard + pendenti

                  Tweġibiet irċevuti fi żmien xahar

                  Notifikazzjonijiet rċevuti skont l- Artikolu 12

                  Informazzjoni spontanja rċevuta

                  Informazzjoni spontanja mibgħuta

                  Talbiet li jidħlu għal feedback

                  feedback mibgħut

                  Talbiet għal feedback li joħorġu

                  feedback irċevut

                  Talba għal notifikazzjoni amministrattiva rċevuta

                  Talba għal notifikazzjoni amministrattiva mibgħuta

                  AT

                  BE

                  BG

                  CY

                  CZ

                  DE

                  DK

                  EE

                  EL

                  ES

                  FI

                  FR

                  GB

                  HU

                  IE

                  IT

                  LT

                  LU

                  LV

                  MT

                  NL

                  PL

                  PT

                  RO

                  SE

                  SI

                  SK

                  Total

         Parti B:   Statistiċi globali oħrajn:

                     Statistiċi dwar in-negozjanti

                  14

                  L-għadd ta’ negozjanti li ddikjaraw akkwisti intra-Komunitarji matul is-sena kalendarja

                  15

                  L-għadd ta’ negozjanti li ddikjaraw bejgħ ta’ oġġetti u/jew servizzi intra-Komunitarju matul is-sena kalendarja

                     Statistiċi dwar il-verifiki u s-servizz ta’ informazzjoni

                  16

                  L-għadd ta’ drabi li ntuża l-Artikolu 28 tar-Regolament tal-Kunsill (UE) Nru 904/2010 (Preżenza f’uffiċċji amministrattivi u parteċipazzjoni f’inkjesti amministrattivi fi Stati Membri oħra)

                  17

                  L-għadd ta’ kontrolli simultanji mibdijin mill-Istat Membru (Artikoli 29 u 30 tar-Regolament tal-Kunsill (UE) Nru 904/2010)

                  18

                  L-għadd ta’ kontrolli simultanji li l-Istat Membru ħa sehem fihom (Artikoli 29 u 30 tar-Regolament tal-Kunsill (UE) Nru 904/2010)

                     Statistiċi dwar l-iskambju awtomatiku ta’ informazzjoni mingħajr talba (Regolament tal-Kummissjoni Riformulat (UE) Nru 79/2012)

                  19

                  Kwantità ta’ numri ta’ identifikazzjoni tal-VAT allokati lil persuni taxxabbli li mhumiex stabbiliti fl-Istat Membru tiegħek (Artikolu 3 (1) a tar-Regolament (UE) Nru 79/2012)

                  20

                  Volumi ta’ informazzjoni dwar mezzi ta’ trasport ġodda (Artikolu 3 (2) tar-Regolament (UE) Nru 79/2012) li ġew ippreżentati lil Stati Membri oħrajn

                     Kaxex opzjonali (test liberu)

                  21

                  Kwalunkwe skambju ta’ informazzjoni ieħor (awtomatiku) mhux kopert f’kaxex preċedenti.

                  22

                  Benefiċċji u/jew riżultati ta’ kooperazzjoni amministrattiva.

      ANNESS V

         Regolamenti revokati

                  Regolament tal-Kummissjoni (KE) Nru 1925/2004
                  (ĠU L 331, 5.11.2004, p. 13)

                  Regolament tal-Kummissjoni (KE) Nru 1792/2006
                  (ĠU L 362, 20.12.2006, p. 1)

                  Regolament tal-Kummissjoni (KE) Nru 1174/2009
                  (ĠU L 314, 1.12.2009, p. 50)

      ANNESS VI

         Tabella ta’ Korrelazzjoni

                  Regolament (KE) Nru 1925/2004

                  Regolament (KE) Nru 1174/2009

                  Dan ir-Regolament

                  Artikolu 1

                  Artikolu 1

                  Artikolu 2

                  —

                  Punti (1) u (2) tal-Artikolu 3

                  Artikolu 2(1) u (2)

                  Punti (3), (4) u (5) tal-Artikolu 3

                  —

                  Artikolu 4(1) u (2)

                  Artikolu 3(1) u (2)

                  Artikolu 4(3), (4) u (5)

                  —

                  L-ewwel paragrafu tal-Artikolu 5

                  Artikolu 4

                  It-tieni paragrafu tal-Artikolu 5

                  —

                  Artikolu 6

                  Artikolu 5

                  Artikolu 7

                  Artikolu 6

                  Artikolu 8

                  —

                  Artikolu 9

                  Artikolu 11

                  Artikolu 10

                  Artikolu 12

                  Artikolu 11

                  Artikolu 14

                  Anness

                  Anness IV

                  Artikolu 1

                  Artikolu 8

                  Artikolu 2

                  Artikolu 9

                  Artikolu 3

                  Artikolu 10

                  Anness

                  Anness III


title: Regolament ta' Implimentazzjoni tal-Kummissjoni (UE) 2017/837 tas-17 ta' Mejju 2017 li jikkoreġi l-verżjonijiet tar-Regolament ta' Implimentazzjoni (UE) 2015/1998 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni bl-Iżvediż u bil-Pollakk (Test b'rilevanza għaż-ŻEE. )

text:
               18.5.2017

               MT

               Il-Ġurnal Uffiċjali tal-Unjoni Ewropea

               L 125/3

         REGOLAMENT TA' IMPLIMENTAZZJONI TAL-KUMMISSJONI (UE) 2017/837
   tas-17 ta' Mejju 2017
   li jikkoreġi l-verżjonijiet tar-Regolament ta' Implimentazzjoni (UE) 2015/1998 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni bl-Iżvediż u bil-Pollakk
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 300/2008 tal-Parlament Ewropew u tal-Kunsill tal-11 ta' Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (1), u b'mod partikulari l-Artikolu 4(3) tiegħu,
   Billi:

               (1)

               Il-verżjoni tar-Regolament ta' Implimentazzjoni tal-Kummissjoni (UE) 2015/1998 (2) bil-Pollakk fiha żball fil-punt 11.4.3(a) tal-Anness b'rabta mal-lista ta' kompetenzi li għalihom hemm bżonn ta' taħriġ rikorrenti f'intervalli speċifiċi.

               (2)

               Il-verżjoni tar-Regolament ta' Implimentazzjoni (UE) 2015/1998 bl-Iżvediż fiha żbalji fl-Anness, jiġifieri fil-punti 8.1.1.2 u 9.1.1.3 b'rabta mar-rekwiżit tal-iskrinjar mill-ġdid; fil-punt 8.3.1 b'rabta mal-oġġett tal-obbligu ta' twassil; fl-ewwel paragrafu tal-punt 9.1.3.5(b) b'rabta mal-kamp ta' applikazzjoni tal-metodu ta' validazzjoni; fil-punt 9.3.1 b'rabta mal-oġġett tal-obbligu ta' twassil; u fil-frażi tal-bidu tal-punt 11.2.3.1 b'rabta mal-persuni koperti mill-obbligu tat-taħriġ.

               (3)

               Għalhekk il-verżjonijiet tar-Regolament ta' Implimentazzjoni (UE) 2015/1998 bl-Iżvediż u bil-Pollakk għandhom jiġu kkoreġuti kif xieraq. Il-verżjonijiet bil-lingwi l-oħra ma jintlaqtux.

               (4)

               Il-miżuri previsti f'dan ir-Regolament huma skont l-opinjoni tal-Kumitat dwar is-Sigurtà tal-Avjazzjoni Ċivili,

         ADOTTAT DAN IR-REGOLAMENT:
   Artikolu 1

      (ma japplikax għal-lingwa Maltija)

   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta' Mejju 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 97, 9.4.2008, p. 72.

      (2)  Ir-Regolament ta' Implimentazzjoni tal-Kummissjoni (UE) 2015/1998 tal-5 ta' Novembru 2015 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni (ĠU L 299, 14.11.2015, p. 1).


title: Regolament ta' Implimentazzjoni tal-Kunsill (UE) Nru 86/2013 tal- 31 ta' Jannar 2013 li jimplimenta l-Artikolu 11(4) tar-Regolament (UE) Nru 753/2011 dwar miżuri restrittivi diretti kontra ċerti individwi, gruppi, impriżi u entitajiet fid-dawl tas-sitwazzjoni fl-Afganistan

text:
               1.2.2013

               MT

               Il-Ġurnal Uffiċjali tal-Unjoni Ewropea

               L 32/5

         REGOLAMENT TA' IMPLIMENTAZZJONI TAL-KUNSILL (UE) Nru 86/2013
   tal-31 ta' Jannar 2013
   li jimplimenta l-Artikolu 11(4) tar-Regolament (UE) Nru 753/2011 dwar miżuri restrittivi diretti kontra ċerti individwi, gruppi, impriżi u entitajiet fid-dawl tas-sitwazzjoni fl-Afganistan
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 753/2011 tal-1 ta' Awwissu 2011 dwar miżuri restrittivi diretti kontra ċerti individwi, gruppi, impriżi u entitajiet fid-dawl tas-sitwazzjoni fl-Afganistan (1), u b'mod partikolari l-Artikolu 11(4) tiegħu,
   Billi:

               (1)

               Fl-1 ta' Awwissu 2011, il-Kunsill adotta r-Regolament (UE) Nru 753/2011.

               (2)

               Fid-19 u t-28 ta' Diċembru 2012 u fil-15 ta' Jannar 2013, il-Kumitat tal-Kunsill tas-Sigurtà tan-Nazzjonijiet Uniti, stabbilit f'konformità mal-paragrafu 30 tar-Riżoluzzjoni 1988 (2011) tal-Kunsill tas-Sigurtà, emenda l-lista ta' individwi, gruppi, impriżi u entitajiet soġġetti għal miżuri restrittivi.

               (3)

               L-Anness I għar-Regolament (UE) Nru 753/2011 għandu għalhekk jiġi emendat kif meħtieġ,

         ADOTTA DAN IR-REGOLAMENT:
   Artikolu 1
   L-Anness I għar-Regolament (UE) Nru 753/2011 huwa b'dan emendat kif jinsab fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-31 ta’ Jannar 2013.

            Għall-Kunsill

            Il-President

         C. ASHTON

      (1)  ĠU L 199, 2.8.2011, p. 1.

      ANNESS
      I.   L-entrata fil-lista li tinsab fl-Anness I għar-Regolament (UE) Nru 753/2011 għall-persuna ta' hawn taħt għandha tiġi sostitwita bl-entrata li tinsab hawn taħt.
      A.   Individwi assoċjati mat-Taliban

      Badruddin Haqqani (magħruf ukoll bħala Atiqullah).
      Indirizz: Miram Shah, il-Pakistan. Data tat-twelid: bejn wieħed u ieħor 1975-1979. Post tat-twelid: Miramshah, Tramuntana tal-Waziristan, il-Pakistan. Informazzjoni oħra: (a) kmandant tal-operazzjonijiet tan-Netwerk ta' Haqqani u membru tax-shura tat-Taliban f'Miram Shah, (b) għen fit-tmexxija ta' attakki kontra miri fix-Xlokk tal-Afganistan, (c) iben Jalaluddin Haqqani, ħu Sirajuddin Jallaloudine Haqqani u Nasiruddin Haqqani, in-neputi ta' Khalil Ahmed Haqqani. (d) Allegatament miet tard f'Awwissu 2012. Data tal-indikazzjoni min-NU: 11.5.2011.
      Informazzjoni addizzjonali mis-sintesi tar-raġunijiet għall-inklużjoni fil-lista pprovduta mill-Kumitat tas-Sanzjonijiet:
      Badruddin Haqqani huwa l-kmandant tal-operazzjonijiet għan-Netwerk ta' Haqqani, grupp ta' militanti affiljat mat-Taliban li jopera mill-Aġenzija tat-Tramuntana tal-Waziristan fiż-Żoni Tribali Amministrati Federalment tal-Pakistan. In-Netwerk ta' Haqqani jinsab fuq quddiem nett fl-attività ta' ribelljoni fl-Afganistan, responsabbli għal bosta attakki ta' profil għoli. It-tmexxija tan-Netwerk ta' Haqqani hija magħmula mit-tliet ulied subien il-kbar tal-fundatur tiegħu Jalaluddin Haqqani, li ngħaqad mar-reġim tat-Taliban ta' Mullah Mohammed Omar f'nofs is-snin 90. Badruddin huwa iben Jalaluddin u ħu Nasiruddin Haqqani u Sirajuddin Haqqani, kif ukoll in-neputi ta' Mohammad Ibrahim Omari u ta' Khalil Ahmed Haqqani.
      Badruddin jgħin fit-tmexxija tar-ribelli assoċjati mat-Taliban u l-ġellieda barranin fl-attakki kontra miri fix-Xlokk tal-Afganistan. Badruddin huwa membru fix-shura tat-Taliban f'Miram Shah, li għandha awtorità fuq l-attivitajiet tan-Netwerk ta' Haqqani.
      Badruddin huwa preżunt li huwa wieħed mill-mexxejja u mill-pjanifikaturi militari l-aktar importanti ta' attakki suwiċida fin-Network ta' Haqqani li għandu madwar 1 000 ġellied. In-Netwerk ta' Haqqani huwa responsabbli għal għadd kbir mill-attakki li saru fix-Xlokk tal-Afganistan u f'Kabul. Huwa meqjus li Badruddin kien involut direttament f'attakki kontra l-forzi barranin u dawk Afgani kif ukoll kontra persuni ċivili; huwa jikkoopera mill-qrib ma' organizzazzjonijiet terroristiċi oħra bħal Al-Qaida u l-Moviment Islamiku ta' Uzbekistan.
      Huwa maħsub ukoll li Badruddin huwa responsabbli għall-ħtif ta' nies għan-Netwerk ta' Haqqani. Huwa kien responsabbli għall-ħtif ta' bosta Afgani u ċittadini barranin fiż-żona tal-fruntiera bejn l-Afganistan u l-Pakistan.
      II.   L-entrati fil-lista li tinsab fl-Anness I għar-Regolament (UE) Nru 753/2011 għall-persuni ta' hawn taħt għandhom jitħassru.
      A.   Individwi assoċjati mat-Taliban

                  1.

                  Abdul Razaq Ekhtiyar Mohammad.

                  2.

                  Zabihullah Hamidi (magħruf ukoll bħala Taj Mir).

                  3.

                  Abdul Wahab Abdul Ghafar (magħruf ukoll bħala Abdul Wahab).


title: Regolament ta' Implimentazzjoni tal-Kummissjoni (UE) 2017/138 tas-16 ta' Jannar 2017 li jdaħħal denominazzjoni fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti [Raclette de Savoie (IĠP)]

text:
               27.1.2017

               MT

               Il-Ġurnal Uffiċjali tal-Unjoni Ewropea

               L 22/6

         REGOLAMENT TA' IMPLIMENTAZZJONI TAL-KUMMISSJONI (UE) 2017/138
   tas-16 ta' Jannar 2017
   li jdaħħal denominazzjoni fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti [Raclette de Savoie (IĠP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               L-applikazzjoni ta' Franza biex id-denominazzjoni “Raclette de Savoie” tiddaħħal fir-reġistru ġiet ippubblikata f'Il-Ġurnal Uffiċjali tal-Unjoni Ewropea
                   (2) skont l-Artikolu 50(2)(a) tar-Regolament (UE) Nru 1151/2012.

               (2)

               Bl-ittra tat-23 ta' Novembru 2015, l-awtoritajiet Franċiżi kkomunikaw lill-Kummissjoni li ngħata perjodu tranżitorju skont l-Artikolu 15(4) tar-Regolament (UE) Nru 1151/2012, li jiskadi fil-31 ta' Diċembru 2017, lil żewġ operaturi stabbiliti fit-territorju tagħhom u li jissodisfaw il-kundizzjonijiet ta' dak l-Artikolu. Matul il-proċedura nazzjonali ta' oppożizzjoni, dawn l-operaturi, li kkumerċjalizzaw legalment ir-“Raclette de Savoie” b'mod kontinwu għal mill-anqas ħames snin qabel is-sottomissjoni tal-applikazzjoni, ressqu oppożizzjoni dwar il-firxa tal-proporzjon ta' xaħam għal materja xotta fil-ġobon u dwar is-sehem minimu ta' għalf aħdar oħxon fir-razzjon bażiku tal-baqar tal-ħalib. L-operaturi kkonċernati huma dawn li ġejjin: SCA des producteurs de Reblochon de la vallée de Thônes, Route d'Annecy BP 38, 74230 Thones u GAEC Le Seysselan, Vallod, 74190 Seyssel.

               (3)

               Ladarba ma ġiet notifikata l-ebda dikjarazzjoni ta' oppożizzjoni lill-Kummissjoni skont l-Artikolu 51 tar-Regolament (UE) Nru 1151/2012, jenħtieġ li d-denominazzjoni “Raclette de Savoie” tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni “Raclette de Savoie” (IĠP) hija rreġistrata.
   Id-denominazzjoni msemmija fl-ewwel paragrafu tidentifika prodott tal-klassi 1.3. Ġobon, kif speċifikat fl-Anness XI tar-Regolament ta' Implimentazzjoni tal-Kummissjoni (UE) Nru 668/2014 (3).
   Artikolu 2
   Il-protezzjoni mogħtija skont l-Artikolu 1 hija mingħajr preġudizzju għall-perjodu tranżitorju mogħti minn Franza skont l-Ordni tad-29 ta' Ottubru 2015 dwar l-approvazzjoni tal-ispeċifikazzjoni għad-denominazzjoni “Raclette de Savoie”, ippubblikata fis-7 ta' Novembru 2015 fil-Ġurnal uffiċjali tar-Repubblika Franċiża skont l-Artikolu 15(4) tar-Regolament (UE) Nru 1151/2012, favur l-operaturi li jissodisfaw il-kundizzjonijiet ta' dan l-Artikolu.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Jannar 2017.

            Għall-Kummissjoni,

            F'isem il-President,

         Phil HOGAN

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU C 261, 19.7.2016, p. 16.

      (3)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).


title: Regolament ta’ Implimentazzjoni tal-Kummissjoni (UE) Nru 632/2011 tad- 29 ta’ Ġunju 2011 li jidderoga, għas-sena 2011, mir-Regolament (KE) Nru 1067/2008 li jiftaħ u jipprovdi għall-amministrazzjoni ta' kwoti tariffarji Komunitarji għal qamħ komuni ta' kwalità differenti minn dik superjuri oriġinanti minn pajjiżi terzi

text:
               30.6.2011

               MT

               Il-Ġurnal Uffiċjali tal-Unjoni Ewropea

               L 170/18

         REGOLAMENT TA’ IMPLIMENTAZZJONI TAL-KUMMISSJONI (UE) Nru 632/2011
   tad-29 ta’ Ġunju 2011
   li jidderoga, għas-sena 2011, mir-Regolament (KE) Nru 1067/2008 li jiftaħ u jipprovdi għall-amministrazzjoni ta' kwoti tariffarji Komunitarji għal qamħ komuni ta' kwalità differenti minn dik superjuri oriġinanti minn pajjiżi terzi
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u b'mod partikolari l-Artikolu 144 tiegħu, flimkien mal-Artikolu 4 tiegħu,
   Billi:

               (1)

               L-Artikolu 3(1) tar-Regolament tal-Kummissjoni (KE) Nru 1067/2008 tat-30 ta' Ottubru 2008 li jiftaħ u jipprovdi għall-amministrazzjoni ta' kwoti tariffari Komunitarji għal qamħ komuni ta' kwalità differenti minn dik superjuri oriġinanti minn pajjiżi terzi u li tidderoga mir-Regolament tal-Kunsill (KE) Nru 1234/2007 (2) jistabbilixxi li l-kwota annwali fuq l-importazzjoni ta' 2 989 240 tunnellata għandha tkun maqsuma fi tliet subkwoti: 572 000 tunnellata għall-Istati Uniti tal-Amerika, 38 853 tunnellata għall-Kanada u 2 378 387 tunnellata għall-pajjiżi terzi l-oħra.

               (2)

               L-Artikolu 3(3) tar-Regolament (KE) Nru 1067/2008 jipprevedi li s-subkwota III ta' 2 378 387 tunnellata għall-pajjiżi terzi l-oħra għandha tkun maqsuma f'erba' subperjodi ta' tliet xhur, li jkopru, b'mod partikolari, s-subperjodu 3 li jibda fl-1 ta' Lulju u jispiċċa fit-30 ta' Settembru għal kwantità ta' 594 597 tunnellata u s-subperjodu 4 li jibda fl-1 ta' Ottubru u jispiċċa fil-31 ta' Diċembru għal kwantità ta' 594 596 tunnellata.

               (3)

               Meta titqies is-sitwazzjoni tas-suq, sabiex għas-sena 2011 tkun iffavorita l-provvista kontinwa ta' ċereali fis-suq tal-Unjoni skont is-subkwota III, jeħtieġ li s-subperjodu 3 u s-subperjodu 4 jiġu amalgamati f'subperjodu wieħed li jkopri l-kwantità akkumulata fis-subperjodi 3 u 4, jiġifieri 1 189 193 tunnellata.

               (4)

               Għalhekk, jeħtieġ li, għas-sena 2011, ikun hemm deroga mir-Regolament (KE) Nru 1067/2008.

               (5)

               Sabiex tkun żgurata ġestjoni effiċjenti tal-proċedura għall-ħruġ taċ-ċertifikati tal-importazzjoni mill-1 ta' Lulju 2011 ’il quddiem, dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

               (6)

               Il-miżuri stipulati f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,

         ADOTTAT DAN IR-REGOLAMENT:
   Artikolu 1
   B’deroga mill-Artikolu 3(3)(c) tar-Regolament (KE) Nru 1067/2008, għas-sena 2011 is-subperjodu 3 għandu jibda mill-1 ta' Lulju 2011 u jispiċċa fil-31 ta' Diċembru 2011, u għandu jkopri 1 189 193 tunnellata.
   B’deroga mill-Artikolu 3(3)(d) tar-Regolament (KE) Nru 1067/2008, is-subperjodu 4 għandu jitħassar għas-sena 2011.
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika sal-31 ta' Diċembru 2011.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta’ Ġunju 2011.

            Għall-Kummissjoni

            Il-President

         José Manuel BARROSO

      (1)  ĠU L 299, 16.11.2007, p. 1.

      (2)  ĠU L 290, 31.10.2008, p. 3.